BA รูดหนัก 9% ทำออลไทม์โลว์ต่อเนื่อง-ฟากโบรกฯยังแนะซื้อเคาะเป้าพื้นฐาน 8.80 บาท  
BA รูดหนัก 9% ทำออลไทม์โลว์ต่อเนื่อง-ฟากโบรกฯยังแนะซื้อเคาะเป้าพื้นฐาน 8.80 บาท  
BA รูดหนัก 9% ทำออลไทม์โลว์ต่อเนื่อง-ฟากโบรกฯยังแนะซื้อเคาะเป้าพื้นฐาน 8.80 บาท  
25 ก.พ. 2563

ผู้สื่อข่าวรายงานว่า บริษัท การบินกรุงเทพ จำกัด (มหาชน) หรือ BA  ณ เวลา 12.02 น. อยู่ที่ระดับ 4.98 บาท ลบ 0.47 บาท หรือ 8.62% ด้วยมูลค่าซื้อขาย 10.08 ล้านบาท ราคาหุ้น BA ปรับตัวลดลงอย่างต่อเนื่องและในวันนี้ราคาหุ้นปรับตัวทำจุดต่ำสุดนับตั้งแต่เข้าซื้อขายในตลาดหลักทรัพย์แห่งประเทศไทยเมื่อวันที่ 3 พ.ย. 2557 อย่างต่อเนื่อง

บล.โนมูระ พัฒนสิน ระบุในบทวิเคราะห์ว่า BA มีมุมมอง Negative ต่อผลประกอบการไตรมาส 4/62 คาดขาดทุนสุทธิ -658 ลบ. แย่ลงเทียบช่วงเดียวกันของปีก่อนจากปีก่อนมีกำไรพิเศษจากการขายเงินลงทุนหนุน แต่ถ้าไม่รวมคาดผลขาดทุนฟื้นตัวดีขึ้นเทียบช่วงเดียวกันของปีก่อนจากต้นทุนราคาน้ำมันต่อหน่วยลดลง -20% เทียบช่วงเดียวกันของปีก่อนส่วนอัตราบรรทุกผู้โดยสารทรงตัวเทียบช่วงเดียวกันของปีก่อนและราคาตั๋วโดยสารเฉลี่ยยังลดลง -4% เทียบช่วงเดียวกันของปีก่อน
แนวโน้มไตรมาส1/63 ฟื้นเป็นกำไรแต่ลดลง -46%เทียบช่วงเดียวกันของปีก่อนจากผลกระทบของไวรัสอู่ฮั่นฉุด ปรับลดประมาณการปี 2563 ลงเป็นขาดทุนสุทธิ -622 ลบ. แย่ลงจากเดิมคาด -95 ลบ. และปรับลดราคาเป้าหมายลงเหลือ 8.80 บาท (จากเดิม 12.25 บาท)
อย่างไรก็ดียังคงคำแนะนำ BUY เชื่อราคาหุ้นลดลงมาซื้อขายที่ PBV เพียง 0.4x สะท้อนปัจจัยลบข้างต้นแล้ว ขณะที่ผลประกอบการมีแนวโน้มฟื้นตัวเทียบช่วงเดียวกันของปีก่อนตั้งแต่ไตรมาส 2/62 นอกจากนี้ยังมีประเด็นบวกจากโอกาสได้งานสนามบินอู่ตะเภา